20. jūlijs

20. jūlijs ir gada 201. diena pēc Gregora kalendāra (202. diena garajā gadā). Līdz gada beigām ir atlikušas 164 dienas.

 Vārda dienas 
Ramona, Ritma

 Notikumi 
 1402. gads — Ankaras kaujā Timura impērijas spēki Timura vadībā sakāva Bajezida I vadītos Osmaņu impērijas spēkus.
 1810. gads — Jaungranādas Vicekaraliste (tagadējā Ekvadora, Kolumbija, Panama un Venecuēla) pasludināja neatkarību no Spānijas.
 1871. gads — Britu Kolumbija pievienojās Kanādas konfederācijai.
 1903. gads — Ford Motor Company izlaida pirmo automašīnu.
 1917. gads (j.s., pēc v.s. ) — Aleksandrs Kerenskis kļuva par Krievijas Pagaidu valdības premjerministru, nomainot Georgiju Ļvovu.
 1922. gads — Tautu Savienība sadalīja bijušās Vācijas kolonijas Āfrikā: Ruandu-Urundi (Beļģija), Tangaņikau (Apvienotā Karaliste), Kamerūnu (AK un Francija), Togolendu (AK un Francija).
 1929. gads — Sarkanā armija mēģināja šķērsot Amūru Mandžūrijā pie Blagoveščenskas, radot saspīlējumu starp PSRS un Ķīnas Republiku.
 1944. gads — Otrais pasaules karš: atentāta mēģinājums pret Ādolfu Hitleru, ko rīkoja Klauss fon Štaufenbergs.
 1949. gads — Izraēla un Sīrija noslēdza pamieru pēc 19 mēnešu kara.
 1960. gads — Rīgā atklāta jaunā Centrālā dzelzceļa stacija.
 1969. gads — Apollo programma: Apollo 11 veica pirmo pilotējamo nolaišanos uz Mēness (20:17 UTC).
 1974. gads — Turcijas karaspēks okupēja Kipras ziemeļu daļu.
 1976. gads — ASV zonde Viking 1 veiksmīgi nolaidās uz Marsa virsmas.
 1983. gads — Polijas valdība atcēla karastāvokli un amnestēja politiski ieslodzītos.
 1986. gads — Spānijā sākās desmitais pasaules čempionāts basketbolā, par čempioniem kļuva ASV basketbola izlase.

 Dzimuši 
 1304. gads — Frančesko Petrarka (Francesco Petrarca), itāļu dzejnieks (miris 1374. gadā)
 1656. gads — Johans Bernhards Fišers fon Erlahs (Johann Bernhard Fischer von Erlach), Austrijas arhitekts (miris 1723. gadā)
 1785. gads — Mahmuds II (محمود ثاني), Osmaņu impērijas sultāns (miris 1839. gadā)
 1822. gads — Gregors Mendelis (Gregor Mendel), mūsdienu ģenētikas pamatlicējs (miris 1884. gadā)
 1847. gads — Makss Lībermanis (Max Liebermann), vācu gleznotājs (miris 1935. gadā)
 1873. gads — Albertu Santušs-Dimons (Alberto Santos-Dumont), Brazīlijas aviators (miris 1932. gadā)
 1897. gads — Tadeušs Reihšteins (Tadeus Reichstein), Šveices ķīmiķis (miris 1996. gadā)
 1919. gads — Edmunds Hilarijs (Edmund Hillary), Jaunzēlandes alpīnists (miris 2008. gadā)
 1928. gads — Pavels Kohouts (Pavel Kohout), čehu rakstnieks
 1936. gads — Sagino Grants (Saginaw Grant), indiāņu aktieris (miris 2021. gadā)
 1938. gads:
 Aleksejs Germans (Алексей Герман), krievu kinorežisors un aktieris (miris 2013. gadā)
 Rodžers Hants (Roger Hunt), angļu futbolists (miris 2021. gadā)
 Natālija Vuda (Natalie Wood), krievu izcelsmes ASV aktrise (mirusi 1981. gadā)
 Daiena Riga (Diana Rigg), angļu aktrise (mirusi 2020. gadā)
 1941. gads — Vladimirs Ļahovs (Владимир Ляхов), PSRS kosmonauts (miris 2018. gadā)
 1947. gads — Karloss Santana (Carlos Santana), amerikāņu ģitārists
 1950. gads — Māris Putniņš, latviešu mākslinieks, scenārists un producents (miris 2024. gadā)
 1962. gads — Karloss Alasraki (Carlos Alazraqui), ASV estrādes komiķis un balss aktieris
 1967. gads — Giorgi Kvirikašvili (გიორგი კვირიკაშვილი), Gruzijas premjerministrs
 1973. gads:
 Pēters Fošbergs (Peter Forsberg), zviedru hokejists
 Hokons (Haakon), Norvēģijas kroņprincis
 1975. gads:
 Rejs Allens (Ray Allen), ASV basketbolists
 Džūdija Grīra (Judy Greer), ASV aktrise un režisore
 1976. gads — Alekss Jongs (Alex Yoong), Malaizijas autosportists
 1980. gads — Žizele Bundhena (Gisele Bündchen), brazīliešu modele un kinoaktrise
 1988. gads — Džuliana Hafa (Julianne Hough), ASV dejotāja, kantridziedātaja un aktrise
 1991. gads — Endrū Šovs (Andrew Shaw), kanādiešu hokejists
 1993. gads — Likā Diņs (Lucas Digne), franču futbolists

 Miruši 
 1816. gads — Gavrila Deržavins (Гавриил Державин), krievu dzejnieks (dzimis 1743. gadā)
 1866. gads — Bernhards Rīmanis (Bernhard Riemann), vācu matemātiķis (dzimis 1826. gadā)
 1903. gads — Leons XIII (Leo XIII), Romas pāvests (dzimis 1810. gadā)
 1916. gads — Luīze Rādeke (Louise Radecke), vācu operdziedātāja (dzimusi 1846. gadā)
 1922. gads — Andrejs Markovs (Андрей Марков), krievu matemātiķis (dzimis 1856. gadā)
 1923. gads — Pančo Vilja (Pancho Villa), meksikāņu revolucionārs (dzimis 1878. gadā)
 1925. gads — Renē Tomā (René Thomas), franču sporta šāvējs, olimpiskās bronzas medaļas ieguvējs (dzimis 1865. gadā)
 1926. gads — Felikss Dzeržinskis (Феликс Дзержинский), čekists (dzimis 1877. gadā)
 1937. gads — Guljelmo Markoni (Guglielmo Marconi), Itālijas izgudrotājs (dzimis 1874. gadā)
 1947. gads — Alfrēds Bovermens (Alfred Bowerman), britu kriketa spēlētājs (dzimis 1873. gadā)
 1973. gads — Brūss Lī (Bruce Lee), ķīniešu un ASV aktieris un cīņas mākslu meistars (dzimis 1940. gadā)
 2017. gads — Česters Beningtons (Chester Bennington), ASV mūziķis (dzimis 1976. gadā)
 2025. gads — Aija Zariņa, latviešu gleznotāja (dzimusi 1954. gadā)

Kategorija:Jūlijs